cyanic-selkie/wikianc huggingface dataset:
เดิงแกร์ก
เดิงแกร์ก (Dunkerque, ), ดืงแกร์เกอ (Duunkerke) หรือ ดันเคิร์ก (Dunkirk) เป็นเมืองและเทศบาลในจังหวัดนอร์ แคว้นโอดฟร็องส์ ทางตอนเหนือของประเทศฝรั่งเศส เป็นนครที่ตั้งอยู่ทางเหนือสุดของประเทศโดยห่างจากชายแดนประเทศเบลเยียมประมาณ 10 km และมีอ่าวจอดเรือที่ใหญ่ที่สุดเป็นอันดับสามของประเทศ ประชากรในเขตเทศบาลเดิงแกร์ก ณ วันที่ 1 มกราคม พ.ศ. 2560 มีจำนวน 87,353 คน
บีเอ็นเคโฟร์ตีเอต: เกิร์ลดอนต์คราย
บีเอ็นเคโฟร์ตีเอต: เกิร์ลดอนต์คราย (BNK48 : GIRLS DON’T CRY) เป็นภาพยนตร์ไทยแนวสารคดี ว่าด้วยเรื่องราวของบีเอ็นเคโฟร์ตีเอตตั้งแต่ก่อนเปิดตัววงจนถึงช่วงหลังได้รับชื่อเสียง กำกับโดย นวพล ธำรงรัตนฤทธิ์ ผลิตโดย บีเอ็นเคโฟร์ตีเอต ออฟฟิศ และ แซลมอน เฮ้าส์ จัดจำหน่ายโดย จีดีเอช ห้าห้าเก้า นำแสดงโดยสมาชิกวงรุ่นที่หนึ่ง โดยมีงานฉายรอบสื่อมวลชนเมื่อวันที่ 14 สิงหาคม พ.ศ. 2561 ณ พารากอนซีนีเพล็กซ์ ศูนย์การค้าสยามพารากอน และกำหนดฉายเป็นการทั่วไปตั้งแต่วันที่ 16 เดือนและปีเดียวกันเป็นต้นไป
โรงภาพยนตร์
ภาพยนตร์เรื่องนี้ได้ฉายในรอบปฐมทัศน์ที่พารากอนซีนีเพล็กซ์ ณ ศูนย์การค้าสยามพารากอน ในวันที่ 14 สิงหาคม พ.ศ. 2561 และเข้าฉายอย่างเป็นทางการในวันที่ 16 สิงหาคมในปีเดียวกัน โดยตัวภาพยนตร์ทำรายได้เปิดตัวในวันแรกไปได้ 3.7 ล้านบาท และทำรายได้ภายใน 4 วันไป 10.5 ล้านบาท ก่อนปิดโปรแกรมการฉายด้วยรายได้ทั้งหมด 13.35 ล้านบาท
นอกจากนี้ ภาพยนตร์เรื่องนี้ยังได้รับการคัดเลือกให้เข้าฉายในเทศกาลภาพยนตร์นานาชาติในต่างประเทศ ได้แก่
โฮมมีเดีย
เน็ตฟลิกซ์ได้ลิขสิทธิ์ภาพยนตร์เผยแพร่ในวันที่ 1 มีนาคม พ.ศ. 2562 ส่วนแผ่นดีวีดีที่ผลิตโดย แซลมอน เฮ้าส์ เปิดให้พรีออเดอร์ที่แฟนเพจ Pre-DVD girls dont cry
UTC−10:30
UTC−10:30 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 10 ชั่วโมง 30 นาที ใช้ในรัฐฮาวาย โดยเรื่มใช้มาตั้งแต่ ค.ศ. 1900 จนถึง ค.ศ. 1947
เจ้าชายวิลเฮ็ล์มแห่งเชาม์บวร์ค-ลิพเพอ (ประสูติ ค.ศ. 1939)
เจ้าชายวิลเฮ็ล์มแห่งเชาม์บวร์ค-ลิพเพอ (Prince Wilhelm of Schaumburg-Lippe) ประสูติเมื่อวันที่ 19 สิงหาคม ค.ศ. 1939 เป็นพระโอรสพระองค์ใหญ่ในเจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974) และ เจ้าหญิงฟีโอโดราแห่งเดนมาร์ก เป็นพระนัดดาใน เจ้าชายฮารัลด์แห่งเดนมาร์ก พระราชปนัดดาใน สมเด็จพระเจ้าเฟรเดอริกที่ 8 แห่งเดนมาร์ก
พระองค์ทรงเสกสมรสกับ บารอนเนสอิโลนา เฮนท์เชลแห่งกิลเกลแฮม เมื่อวันที่ 17 มกราคม ค.ศ. 1971 มีพระบุตร 2 องค์ คือ
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระมารดา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
ปลาหมอแคระแม่กลอง
ปลาหมอแคระแม่กลอง ปลาน้ำจืดขนาดเล็กชนิดหนึ่ง ในวงศ์ปลาหมอแคระ (Babidae)
มีช่วงลำตัว ช่วงระหว่างตา และจุดเริ่มต้นของครีบหลังยาว โดยรวม จึงเป็นปลาที่มีลำตัวค่อนข้างยาวอาศัยอยู่ในลำธารที่มีระบบนิเวศจำเพาะ ที่มีปรับเปลี่ยนหมุนเวียนไปตามฤดูกาล ร่วมกับสิ่งมีชีวิตอีกหลายชนิดที่อาศัยอยู่ในที่เดียวกันและได้วิวัฒนาการปรับตัวตามการผันแปรตามฤดูกาลของลำธาร
ค้นพบครั้งแรกโดย นณณ์ ผาณิตวงศ์ นักสำรวจธรรมชาติและนักมีนวิทยาชาวไทยที่ต้นแม่น้ำแควน้อย ในพื้นที่อำเภอสังขละบุรี และ อำเภอทองผาภูมิ จังหวัดกาญจนบุรีเท่านั้น จึงเป็นปลาประจำถิ่นของประเทศไทย
โฟรนอัลพ์ชต็อค (รัฐชวีซ)
โฟรนอัลพ์ชต็อค (Fronalpstock) เป็นภูเขาในรัฐชวีซของประเทศสวิตเซอร์แลนด์ มีความสูง 1,921 เมตรเหนือระดับน้ำทะเล สามารถขึ้นไปถึงจุดชมทิวทัศน์ได้โดยการขึ้นลิฟต์จากหมู่บ้านชโตส (Stoos)
เขตฮีลากังมินดาเนา
เขตฮีลากังมินดาเนา‎ (Hilagang Kamindanawan) หรือ เขตที่ 10 เป็นเขตหนึ่งของประเทศฟิลิปปินส์ ประกอบด้วย 5 จังหวัดและ 2 นครที่มีประชากรสูง เขตครอบคลุมพื้นที่ทางตอนเหนือถึงตอนกลางของเกาะมินดาเนาและเกาะของจังหวัดกามิกิน‎ ศูนย์กลางของเขตอยู่ที่เมืองคากายันเดอโอโร สำหรับจังหวัดฮีลากังลาเนา‎นั้น เคยอยู่ในเขตโซกซาร์เจนก่อนที่จะถูกย้ายเข้ามาในเขตนี้ ในเดือนกันยายน ค.ศ. 2001
ภูมิศาสตร์
เขตมีเนื้อที่ 2049602 ha โดยมากกว่าร้อยละ 60 เป็นพื้นที่ป่าไม้ มีอาณาเขตติดทะเล เหมาะแก่การทำอาชีพประมง สำหรับภูมิอากาศ มีฝนตกแทบตลอดทั้งปี และมีอุณหภูมิที่เหมาะสม จึงมีความอุดมสมบูรณ์ในพื้นที่
การแบ่งเขตการปกครอง
ประกอบด้วย 5 จังหวัด, 2 นครที่มีประชากรอย่างสูง (คากายันเดอโอโรและอีลีกัน), 7 นครทั่วไป, 84 เทศบาล และ 2,022 บารังไกย์
ประเทศเลโซโทในโอลิมปิกเยาวชนฤดูร้อน 2010
ประเทศเลโซโท เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเลโซโทเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศเลโซโทไม่ได้รับเหรียญรางวัล
กรีฑา
ผลการแข่งขันดังนี้ :
สุลต่านแห่งรัฐยะโฮร์
สุลต่านแห่งรัฐยะโฮร์ (ยาวี: سلطان جوهر) เป็นตำแหน่งผู้ปกครองของรัฐยะโฮร์, ประเทศมาเลเซีย ในอดีต สุลต่านมีอำนาจเด็ดขาดเหนือรัฐและได้รับคำแนะนำจากเบนดาฮารา แต่ในปัจจุบันบทบาทของเบนดาฮาราถูกแทนที่โดยผู้สำเร็จราชการแทนพระองค์ (Menteri Besar) ด้วยระบบราชาธิปไตยภายใต้รัฐธรรมนูญผ่านรัฐธรรมนูญแห่งรัฐยะโฮร์ สุลต่านเป็นประมุขแห่งรัฐยะโฮร์ตามรัฐธรรมนูญ สุลต่านมีกองกำลังทหารอิสระของพระองค์เอง คือ กองกำลังทหารหลวงยะโฮร์ (อัสการ์ ทิมบาลัน เซเตีย เนเกรี ยะโฮร์) สุลต่านยังเป็นประมุขของศาสนาอิสลามในรัฐยะโฮร์ด้วย
อาณัติแห่งสวรรค์
อาณัติแห่งสวรรค์ (mandate of heaven) คือความชอบธรรมที่สวรรค์มอบให้แก่มนุษย์คนหนึ่ง ให้มีอำนาจในการปกครองประชาชน มีลักษณะใกล้เคียงกับแนวคิดเทวสิทธิราชย์ในปรัชญาการเมืองตะวันตก
ประวัติ
ปลายราชวงศ์ซาง พระเจ้าโจ้วไม่ปกครองแผ่นดินอย่างสุจริต ทรงใช้จ่ายสุรุ่ยสุร่าย ผู้นำชนเผ่าโจวจึงร่วมกับผู้นำเผ่าอื่น ๆ โค่นล้มราชวงศ์ซางลง จีฟาหัวหน้าเผ่าโจวจึงก่อตั้งราชวงศ์ขึ้น สถาปนาตนเองเป็นพระเจ้าโจวอู่ ปฐมกษัตริย์แห่งราชวงศ์โจว แต่เนื่องจากพระเจ้าโจวอู่มาจากต่างเผ่า ทำให้ประชาชนในภาคกลางไม่ยอมรับความชอบธรรมของพระองค์
พระเจ้าโจวอู่ต้องการยืนยันความชอบธรรมในการปกครองแผ่นดิน จึงได้บัญญัติศัพท์ชุดหนึ่ง คือ “อาณัติแห่งสวรรค์” และ “โอรสแห่งสวรรค์” อาณัติแห่งสวรรค์ หมายถึงการที่สวรรค์ได้มอบหมายให้บุคคลหนึ่งมีสิทธิอำนาจในการปกครองแผ่นดิน ผู้ได้รับอาณัติสวรรค์ จึงมีสถานะเป็น “โอรสแห่งสวรรค์” เป็นสื่อกลางระหว่างสวรรค์กับประชาชนบนแผ่นดินโลก ผู้ที่จะได้รับอาณัตสวรรค์จะต้องมีคุณธรรม ปกครองราษฎรให้เป็นสุข
แนวคิดนี้เป็นที่ยอมรับอย่างมากในหมู่ประชาชน แม้สิ้นราชวงศ์โจวไปแล้ว พระมหากษัตริย์และจักรพรรดิจีนสมัยหลัง ๆ ยังคงอ้างความชอบธรรมจากอาณัติสวรรค์นี้สืบมา
การเมือง
ลักษณะสำคัญของอาณัติสวรรค์อยู่ที่ผู้ได้รับจะต้องมีคุณธรรม เป็นที่ไว้วางใจของประชาชน และสามารถปกครองแผ่นดินให้เป็นสุข ผู้มีอาณัติสวรรค์อาจเป็นชายหรือหญิงก็ได้ อาจเป็นชาวต่างชาติ เป็นเด็ก คนสูงอายุ มาจากชนชั้นสูงหรือชนชั้นล่างก็ได้ เมื่อได้รับอาณัติสวรรค์แล้วย่อมเป็นที่ยอมรับนับถือและเชื่อฟังจากผู้อยู่ใต้การปกครอง
ชนชั้นล่างอย่างชาวนาที่อ้างการได้รับอาณัติสวรรค์จนสามารถปราบดาภิเษกเป็นจักรพรรดิได้ เช่น จักรพรรดิฮั่นเกาจู่ ปฐมจักรพรรดิราชวงศ์ฮั่น จักรพรรดิหมิงไท่จู่ ปฐมจักรพรรดิราชวงศ์หมิง เป็นต้น ชาวต่างชาติอย่างชาวมองโกลและชาวแมนจู แม้จะถูกชาวฮั่นมองว่าเป็นชนป่าเถื่อน แต่เมื่อชนเหล่านี้พิชิตจักรวรรดิจีนได้ ก็สามารถใช้อ้างอาณัติสวรรค์จนปกครองจักรวรรดิจีนได้เป็นเวลาหลายร้อยปี
นอกจากนี้ยังมีสตรีอ้างอาณัติสวรรค์ด้วย คือ จักรพรรดินีบูเช็กเทียน เดิมเป็นพระสนมในจักรพรรดิถังไท่จง ต่อมาขึ้นเป็นพระสนมเอกในจักรพรรดิถังเกาจง ได้ว่าราชการหลังม่าน จนที่สุดปราบดาภิเษกขึ้นเป็นสมเด็จพระราชินีนาถพระองค์แรก และพระองค์เดียวในประวัติศาสตร์จีน
ศาสนา
นอกจากทางการเมืองแล้ว ทฤษฎีอาณัติสวรรค์ยังถูกใช้เพื่อเสริมสร้างความชอบธรรมในการเป็นผู้นำของบางศาสนาในประเทศจีนด้วย
ลัทธิอนุตตรธรรมเชื่อว่า “อาณัติสวรรค์” คือ อำนาจหน้าที่ที่พระแม่องค์ธรรมประทานแก่มนุษย์บางคน เพื่อให้ผู้นั้นมีสามารถถ่ายทอดเต๋าซึ่งเป็นวิถีนำพาเวไนยสัตว์กลับสู่สวรรค์เดิมได้ ในช่วงแรกผู้ได้รับอาณัติสวรรค์มีเพียงคนเดียว ได้รับยกย่องเป็น “ธรรมาจารย์” ของสำนัก และต้องอุทิศตนแบกรับกรรมแทนสรรพสัตว์ทั้งหลายที่ตนเองปกครอง
เมื่อถึงยุคของหลิว ชิงซวี พระธรรมาจารย์รุ่นที่ 16 เขาได้ตั้งตำแหน่งเตี่ยนฉวนซือขึ้น โดยถือว่าเป็นผู้มีอาณัติสวรรค์ สามารถถ่ายทอดเต๋าแทนพระธรรมาจารย์ได้ การตั้งเตี่ยนฉวนซือดำเนินมาจนถึงพระธรรมาจารย์รุ่นที่ 18 ซึ่งเป็นรุ่นสุดท้าย พระธรรมาจารย์ได้ตั้งเตี่ยนฉวนซืออาวุโสบางคนเป็น “เหล่าเฉียนเหริน” เพื่อให้มีอำนาจแต่งตั้งผู้อื่นเป็นเตี่ยนฉวนซือแทนธรรมาจารย์ได้ และเหล่าเฉียนเหรินยังตั้งตำแหน่ง “เฉียนเหริน” ขึ้น ให้ทำหน้าที่ตั้งเตี่ยนฉวนซือแทนเหล่าเฉียนเหรินได้ด้วย ทำให้ปัจจุบันมีเตี่ยนฉวนซือหลายคนในลัทธิอนุตตรธรรม
ลัทธิอนุตตรธรรมเชื่อว่าทั้งธรรมาจารย์ เหล่าเฉียนเหริน เฉียนเหริน และเตี่ยนฉวนซือ เป็นผู้ได้รับอาณัติสวรรค์จากพระแม่องค์ธรรม ทำให้เป็นผู้ศักดิ์สิทธิ์ มีวาจาสิทธิ์ มีอำนาจหน้าที่ถ่ายทอดเต๋า แบกรับหนี้กรรมแทนเวไนยสัตว์ในปกครองของตนได้
ป้อมฮูเล
ป้อมฮูเล เป็นที่มั่นในนูกูนูกูบนเกาะโตงาตาปูในประเทศตองงา ป้อมนี้เป็นสถานที่ที่เกิดการสังหารหมู่ผู้คนทั้งหมดร่วมสามร้อยคนในช่วงสงครามศาสนาเมื่อเดือนมกราคม ค.ศ. 1837
สัตว์ประหลาดทะเล
สัตว์ประหลาดทะเล (Sea monster) เป็นสัตว์ประหลาดหรืออสูรกายที่ปรากฏทั้งในตำนานหรือเทววิทยา ที่เชื่อกันว่าอาศัยอยู่ในทะเลหรือมหาสมุทร และมักคิดว่ามีขนาดมหึมา สัตว์ประหลาดทะเลมีได้หลายรูปแบบ ได้แก่ มังกรทะเล หรืองูทะเลหรือสัตว์หลายชนิด พวกมันมักมีลำตัวลื่นและมีเกล็ดและมักปรากฏภาพว่าคุกคามเรือหรือพ่นน้ำใส่ คำจำกัดความของคำว่า "สัตว์ประหลาด" เป็นอัตนัย และสัตว์ทะเลบางชนิดอาจได้รับการยอมรับจากสิ่งมีชีวิตที่เป็นที่ยอมรับทางวิทยาศาสตร์ เช่น วาฬ รวมถึงหมีกที่มีขนาดใหญ่
การพบเห็นสัตว์ประหลาดทะเล มีทั่วทุกมุมโลก จนถึงกระทั่งขั้วโลก เช่น มหาสมุทรใต้
การพบเห็นที่ขึ้นชื่อ เช่น ฮันส์ เอดจน์ มิชชันนารีชาวนอร์เวย์ ขณะโดยสารทางเรือเพื่อไปเผยแผ่ศาสนาที่เกาะกรีนแลนด์ว่าได้พบเห็นสัตว์ประหลาดเมื่อวันที่ 6 กรกฎาคม ค.ศ. 1734 ว่ามันมีปากที่แหลมยาว ลำตัวยาว คอยาว มันชูคอขึ้นเหนือน้ำ มีหนังที่เหี่ยวย่น และมันก็ดำลงไปในน้ำและชูส่วนหางขึ้น โดยประมาณแล้วลำตัวของมันขนาดความยาวพอ ๆ กับเรือที่เขาโดยสารเลยทีเดียว
ซากของสัตว์ประหลาดทะเลถูกรายงานว่าพบเห็นมาตั้งแต่สมัยโบราณ โดยซากที่ระบุไม่ได้จะถูกเรียกว่ากล็อบสเตอร์ กรณีกล็อบสเตอร์ที่ขึ้นชื่อเกิดขึ้นเมื่อปี ค.ศ. 1977 ที่นอกชายฝั่งของนิวซีแลนด์ เมื่อเรือประมงสัญชาติญี่ปุ่นลำหนึ่งชื่อ ซุยโยะ-มะรุ ได้กว้านเอาซากของสิ่งมีชีวิตขนาดใหญ่ขึ้นมาจากใต้ทะเล ซึ่งซากนั้นอยู่ในสภาพเน่าเปื่อยและส่งกลิ่นเหม็นเต็มที่ แต่ทว่ามีรูปลักษณะคล้ายคลึงกับสัตว์เลื้อยคลานทะเลที่สูญพันธุ์ไปแล้วตั้งแต่ยุคก่อนประวัติศาสตร์ คือ เพลสิโอซอร์ ซึ่งได้มีการบันทึกและถ่ายภาพเก็บเอาไว้ ก่อนจะทิ้งลงทะเลไป ต่อมาได้กลายเป็นที่ฮือฮาและสนใจในแวดวงวิทยาศาสตร์อย่างมาก จนกระทั่งถูกประทับลงบนดวงตราไปรษณียากรของบราซิล ซึ่งกรณีนี้ได้ถูกอธิบายโดยเอฟบีไอว่า เป็นซากที่เน่าสลายของปลาฉลามบาสกิน ในทำนองเดียวกันการทดสอบดีเอ็นเอยืนยันว่าสัตว์ทะเลที่เกยตื้นบนฝั่งของนิวฟันด์แลนด์ ในเดือนสิงหาคม ค.ศ. 2001 ว่าเป็นวาฬสเปิร์ม
ตัวอย่างสัตว์ประหลาดทะเล
ที่ปรากฏตามความเชื่อดั้งเดิม ในบันเทิงคดีร่วมสมัย
สโมสรฟุตบอลอยุธยา ยูไนเต็ด ในฤดูกาล 2564–2565
สถิติการลงสนามและการทำประตูของผู้เล่น
! colspan=12 style="background:#00CED1; color:white; text-align:center"| ผู้รักษาประตู
! colspan=12 style="background:#00CED1; color:white; text-align:center"| ผู้เล่นย้ายออกระหว่างฤดูกาล ​
อันดับการทำประตูของผู้เล่น
ข้อมูลล่าสุด: 30 เมษายน 2565
อ้างอิง
​
อันเดรย์ เกรชโค
อันเดรย์ อันโตโนวิช เกรชโค (Андре́й Анто́нович Гре́чко; 17 ตุลาคม [O.S. 4 ตุลาคม ] 1903    – 26 เมษายน 1976) เป็นผู้บัญญาการโซเวียต, จอมพลแห่งสหภาพโซเวียต และ รัฐมนตรีว่าการกระทรวงกลาโหมโซเวียต
ประวัติ
อันเดรย์ อันโตโนวิช เกรชโค เกิดในเมืองเล็ก ๆ ใกล้เมืองรอสตอฟ-นา-โดนูในวันที่ 17 ตุลาคม พ.ศ. 2446 เป็นบุตรชายของชาวนาใน ยูเครน ต่อมาเขาได้เข้าร่วม กองทัพแดง ในปี พ.ศ. 2462 อยู่ในกองทหารม้าของเซมิออน บูดิออนนืย หลังสงครามกลางเมือง เกรชโค ได้เรียนต่อในวิทยาลัยทหารม้าที่ 6ในเมือง ตากาล๊อก ซึ่งเขาจบการศึกษาในปี พ.ศ. 2469 เขาเข้าร่วม พรรคคอมมิวนิสต์ ในปี พ.ศ. 2471, และจบการศึกษาจาก โรงเรียนทหารฟรุนเซ ในปี พ.ศ. 2479 จากนั้นเขาได้เข้าเรียนในสถาบันการศึกษาเสนาธิการทหารโซเวียต จบการศึกษาในปี พ.ศ. 2484 เพียงไม่กี่สัปดาห์ก่อน ปฏิบัติการบาร์บารอสซา
การรับใช้ชาติ
ในเดือนตุลาคม พ.ศ. 2486 เกรชโค  ได้เลื่อนตำแหน่งเป็นรองผู้บัญชาการทหารสูงสุดของ กองพลส่วนหน้ายูเครนที่1 จากนั้นวันที่ 14 ธันวาคมปี พ.ศ. 2486 เขาเป็นผู้บัญชาการกองพลการ์ดที่1 จนกระทั่งสิ้นสุดสงคราม กองพลการ์ดที่1 เป็นส่วนหนึ่งของ กองพลส่วนหน้ายูเครนที่4 ซึ่งนำโดย พ.อ. อีเปตรอฟ. เกรชโค ได้นำกองพลการ์ดที่1 กองพลการ์ดที่1 บุกเข้า ฮังการี และ ออสเตรียเข้าโจมตีได้อย่างยอดเยี่ยม
หลังสงคราม
วันที่ 12 เมษายน พ.ศ. 2510 เขาได้ทำรัฐมนตรีว่าการกระทรวงกลาโหม หลังจากการเสียชีวิตจอมพล โรดีออน มาลีนอฟสกี ในช่วงปี พ.ศ. 2513-2519 ที่ เกรชโค ได้ทำหน้าที่เป็นประธานของคณะกรรมการบรรณาธิการจัดบันทึกประวัติศาสตร์โซเวียตในของสงครามโลกครั้งที่สองอย่างเป็นทางการเขาเสียชีวิตในปี พ.ศ. 2519 เถ้าของเขาถูกฝังอยู่ในกำแพงเครมลิน
อ้างอิง
19031976
นิติศาสตรบัณฑิต
นิติศาสตรบัณฑิต (Bachelor of Laws; Legum Baccalaureus) หรือย่อว่า น.บ. (LL.B., LL. B., LLB หรือ Ll.B.) เป็นปริญญาระดับบัณฑิตทางนิติศาสตร์ซึ่งกำเนิดในประเทศอังกฤษ และประเทศที่ใช้กฎหมายระบบคอมมอนลอว์มักให้เป็นปริญญาชั้นแรกในทางนิติศาสตร์ ก่อนจะถึงนิติศาสตรมหาบัณฑิตและนิติศาสตรดุษฎีบัณฑิตตามลำดับ
แต่สหรัฐอเมริกาเป็นประเทศคอมมอนลอว์ประเทศเดียวที่ไม่มีปริญญานิติศาสตรบัณฑิตอีก สถาบันการศึกษาแห่งสุดท้ายในสหรัฐอเมริกาที่ประสาทปริญญานิติศาสตรบัณฑิต คือ มหาวิทยาลัยเยล (Yale University) ซึ่งเลิกปริญญานี้ไปเมื่อ ค.ศ. 1971 Association of American Universities Data Exchange. Glossary of Terms for Graduate Education. Accessed May 26, 2008; National Science Foundation (2006). “Time to Degree of U.S. Research Doctorate Recipients ,” ‘'InfoBrief, Science Resource Statistics'' NSF 06-312, 2006, p. 7. (under "Data notes" mentions that the J.D. is a professional doctorate); San Diego County Bar Association (1969). ‘'Ethics Opinion 1969-5''. Accessed May 26, 2008. (under “other references” discusses differences between academic and professional doctorate, and statement that the J.D. is a professional doctorate); University of Utah (2006). University of Utah – The Graduate School – Graduate Handbook. Accessed May 28, 2008. (the J.D. degree is listed under doctorate degrees); German Federal Ministry of Education. ‘'U.S. Higher Education / Evaluation of the Almanac Chronicle of Higher Education''. Accessed May 26, 2008. (report by the German Federal Ministry of Education analysing the Chronicle of Higher Education from the U.S. and stating that the J.D. is a professional doctorate); Encyclopædia Britannica. (2002). Encyclopædia Britannica, 3:962:1a. (the J.D. is listed among other doctorate degrees). สถาบันการศึกษาในสหรัฐอเมริกานั้นหันมาใช้ปริญญาจูริสดอกเตอร์ (Juris Doctor) เป็นชั้นแรกในทางนิติศาสตร์ แล้วกำหนดให้ผู้เข้ารับการศึกษาต้องเป็นบัณฑิตสาขาใดก็ได้มาก่อน นอกจากนี้ บุคคลจะเข้าสอบเป็นเนติบัณฑิตสหรัฐอเมริกาได้ก็ต่อเมื่อได้ปริญญาจูริสดอกเตอร์แล้วด้วย
ปูนซิเมนต์ไทย
เอสซีจี หรือ บริษัท ปูนซิเมนต์ไทย จำกัด (มหาชน) (Siam Cement Group ชื่อย่อ: SCG) เป็นกลุ่มบริษัทชั้นนำในภูมิภาคอาเซียนที่ดำเนินธุรกิจมากว่า 100 ปี ตามแนวทางการพัฒนาอย่างยั่งยืน ภายใต้หลักบรรษัทภิบาลที่ดี ก่อตั้งในประเทศไทย เมื่อปี พ.ศ. 2456 ตามพระบรมราชโองการในพระบาทสมเด็จพระมงกุฎเกล้าเจ้าอยู่หัว รัชกาลที่ 6 เพื่อผลิตปูนซีเมนต์ วัสดุก่อสร้างที่สำคัญในการพัฒนาประเทศในขณะนั้น ต่อมาได้ขยายกิจการและเติบโตอย่างต่อเนื่อง จนได้รับการยอมรับและเป็นต้นแบบการดำเนินธุรกิจทั้งระดับประเทศ และภูมิภาคอาเซียน ในปี 2020 เอสซีจีเป็นเจ้าของสถิติธุรกิจบริษัทมหาชนที่ใหญ่ที่สุดเป็นอันดับสองของไทยและอันดับที่ 604 ของโลก โดยนิตยสาร Forbes
ประวัติ
ในปีพุทธศักราช 2456 พระบาทสมเด็จพระมงกุฎเกล้าเจ้าอยู่หัว (รัชกาลที่ 6) มีพระบรมราชโองการ โปรดเกล้าฯ ให้ก่อตั้ง บริษัท ปูนซิเมนต์ไทย จำกัด ขึ้น ด้วยพระราชประสงค์ที่จะให้ประเทศไทยผลิตปูนซีเมนต์ใช้เอง ลดการพึ่งพาการนำเข้าจากต่างประเทศ  และเพื่อจัดสรรการใช้ทรัพยากรภายในประเทศอย่างคุ้มค่า
Siam Cement Group หรือ SCG
ปัจจุบัน ประกอบด้วย 3 กลุ่มธุรกิจ ได้แก่ ธุรกิจซีเมนต์และผลิตภัณฑ์ก่อสร้าง ธุรกิจเคมิคอลส์ และธุรกิจแพคเกจจิ้ง
ธุรกิจซีเมนต์และผลิตภัณฑ์ก่อสร้าง (Cement and Building Materials Business)
ธุรกิจซีเมนต์ ถือเป็นธุรกิจแรกของ SCG เกิดขึ้นพร้อมกับการก่อตั้งบริษัทปูนซิเมนต์ไทย จำกัด ในปี พ.ศ. 2456 และถือเป็นผู้ผลิตปูนซีเมนต์รายแรกของประเทศไทย แรกเริ่มมีผลิตภัณฑ์ คือ ปูนตราช้าง ปูนตราเสือ ปูนตราแรด ปูนตราซูเปอร์ และ ปูนตราเอราวัณ (ในอดีต) เป็นหลัก
ปัจจุบัน ได้มีการขยายธุรกิจอย่างต่อเนื่องประกอบกับการวิจัยและพัฒนาทำให้มีผลิตภัณฑ์และบริการออกสู่ท้องตลาดอีกหลากหลาย อาทิเช่น ปูนซีเมนต์ คอนกรีตผสมเสร็จ ผลิตภัณฑ์คอนกรีต ปูนซีเมนต์ขาว และ วัสดุทนไฟ รวมทั้งให้บริการด้านเทคนิคและการติดตั้งโรงงานแก่ลูกค้าทั้งในและนอก SCG โดยมีบริษัทหลักคือ บริษัท ปูนซิเมนต์ไทยอุตสาหกรรม จำกัด และมีธุรกิจปูนซีเมนต์ในประเทศกัมพูชา K-Cement
SCG เริ่มเข้าสู่ธุรกิจผลิตภัณฑ์ก่อสร้าง ในปี พ.ศ. 2481 นับเป็นธุรกิจที่สองของ SCG โดยเริ่มจากการผลิตกระเบื้องมุงหลังคา ปัจจุบัน ธุรกิจผลิตภัณฑ์ก่อสร้างมีการผลิตและจำหน่ายวัสดุก่อสร้าง และสินค้าตกแต่ง ประกอบด้วย ผลิตภัณฑ์หลังคา กระเบื้องเซรามิก สุขภัณฑ์ ก๊อกน้ำ บล็อกปูถนน ฉนวนกันความร้อน ถังเก็บน้ำ ถังบำบัด และบ้านเอสซีจี ไฮม์ (SCG HEIM)
ธุรกิจแพคเกจจิ้ง (Packaging Business)
SCG เข้าสู่ธุรกิจกระดาษ ในปี พ.ศ. 2519 ต่อมาได้มีการปรับเปลี่ยนเป็น ธุรกิจแพคเกจจิ้ง เมื่อปี พ.ศ. 2558 โดยมุ่งเป็นผู้นำในด้านบรรจุภัณฑ์ครบวงจรในภูมิภาคอาเซียน ควบคู่กับการดำเนินธุรกิจอย่างยั่งยืน กว่า 55 ปีที่ผ่านมา ธุรกิจแพคเกจจิ้งได้เดินหน้า พัฒนา และสั่งสมประสบการณ์ ขยายการเติบโตทั้งธุรกิจต้นน้ำและปลายน้ำ รวมถึงฐานการผลิตทั้งในและต่างประเทศ จนก้าวสู่การเป็น Packaging Solutions Provider ที่ตอบโจทย์ลูกค้าได้อย่างแท้จริงตลอดจนดำเนินธุรกิจด้วยความรับผิดชอบต่อสังคมเพื่อความยั่งยืนของทุกภาคส่วน และยังคงมุ่งมั่น สร้างสรรค์นวัตกรรมอย่างไม่หยุดนิ่งสร้างความพร้อมต่อทุกสถานการณ์ ให้ลูกค้าและผู้เกี่ยวข้องมั่นใจ เติบโตอย่างต่อเนื่องไปด้วยกัน
ธุรกิจเคมิคอลส์ (Chemicals Business)
SCG เข้าสู่ธุรกิจเคมีภัณฑ์ในปี พ.ศ. 2526 ปัจจุบัน ธุรกิจเคมิคอลส์ ผลิตและจำหน่าย เคมีภัณฑ์ครบวงจร ตั้งแต่ขั้นต้น ได้แก่ โอเลฟินส์ ขั้นกลาง ได้แก่ สไตรีนมอนอเมอร์ พีทีเอ และเอ็มเอ็มเอ และขั้นปลาย ได้แก่ เม็ดพลาสติกหลักทั้ง 4 ประเภท ได้แก่ โพลิเอททีลีน โพลิโพรไพลีน พอลิไวนิลคลอไรด์ และพอลิสไตรีน โดยมีบริษัทหลักคือ บริษัท เอสซีจี เคมิคอลส์ จำกัด
สังสารวัฏ
วัฏสงสาร, สังสารวัฏ หรือ สงสารวัฏ (อักษรเทวนาครี: संसार, saṃsāra) เป็นศัพท์บาลี/สันสกฤตที่มีความหมายว่า "โลก" กับแนวคิดการกลับมาเกิดและ "วัฏจักรของสิ่งมีชีวิต สสาร การดำรงอยู่" ความเชื่อพื้นฐานในศาสนาอินเดียส่วนใหญ่ สังสารวัฏเป็นที่นิยมในแนวคิดการเวียนว่ายตายเกิด บางครั้งสื่อด้วยคำหรือวลีอื่นอย่าง การเกิดใหม่, วงจรกรรม, การกลับชาติมาเกิดหรือPunarjanman และ "วัฏจักรของการล่องลอยอย่างไร้จุดหมาย เร่ร่อน หรือการดำรงอยู่ทางโลก"
แนวคิดสังสารวัฏมีที่มาจากวรรณกรรมหลังพระเวท ทฤษฎีนี้ไม่ได้พูดถึงตัวพระเวทเอง โดยปรากฏในรูปแบบที่พัฒนาแล้ว แต่ไม่มีรายละเอียดเกี่ยวกับวิธีการในอุปนิษัทตอนต้น  การแสดงธรรมเกี่ยวกับสังสารวัฏยังพบในศาสนาสมณะ เช่น พุทธและเชน เช่นเดียวกันกับสำนักปรัชญาฮินดูหลายแห่งประมาณหลังกลางสหัสวรรษที่ 1 ก่อนคริสต์ศักราช หลักคำสอนเกี่ยวกับสังสารวัฏถูกเชื่อมโยงเข้ากับทฤษฎีกรรมในศาสนาฮินดู และการปลดปล่อยจากสังสารวัฏถือเป็นแก่นแท้ของการแสวงหาจิตวิญญาณของธรรมเนียมอินเดีย ตลอดจนข้อขัดแย้งภายในของตน การปลดปล่อยตนเองจากสังสารวัฏมีชื่อเรียกว่าโมกษะ, นิพพาน, Mukti หรือKaivalya
ความหมายและศัพทมูล
สังสารวัฏหมายถึง "การพเนจร" หรือ "โลก" ซึ่งคำนี้มีความหมายว่า "การเปลี่ยนวัฏจักร" สังสารวัฏเชื่อมโยงเข้ากับทฤษฎีกรรมและสื่อถึงความเชื่อที่ว่าสิ่งมีชีวิตทั้งมวลต้องเวียนว่ายตายเกิด คำนี้ยังปรากฏในวลีที่คล้ายกันอย่าง "วัฏจักรของการดำรงอยู่อย่างต่อเนื่อง", "การเกิดใหม่", "วงจรกรรม", "วงล้อชีวิต" และ "วัฏจักรของสิ่งมีชีวิต สสาร การดำรงอยู่"
Monier-Williams รายงานว่า สังสารวัฏ (saṃsāra) มีรากมาจาก Saṃsṛ (संसृ) หมายถึง "เวียนไปเวียนมา, หมุนเวียน, ไปสู่หรือได้มา, เคลื่อนที่เป็นวง" แนวคิดนี้อยู่ตรงข้ามกับแนวคิดโมกษะ ซึ่งมีอีกชื่อว่า mukti, นิพพาน, นิรวาณ หรือ kaivalya ซึ่งสื่อถึงการปลดปล่อยตนเองจากวัฏจักรอันไร้จุดหมาย
แนวคิดสังสารวัฏพัฒนาขึ้นหลังสมัยพระเวท และสืบต้นตอในชั้นSamhita เช่น ในฤคเวทส่วนที่ 1.164, 4.55, 6.70 และ 10.14 ในขณะที่แนวคิดที่กล่าวถึงในชั้น Samhita ของพระเวท ยังไม่มีคำแสดงที่กระจ่าง และแนวคิดนี้พัฒนาเต็มที่ในอุปนิษัทตอนต้น Damien Keown ระบุว่าแนวคิด "การเวียนว่ายตายเกิด" ปรากฏขึ้นประมาณ 800 ปีก่อนคริสต์ศักราช คำว่าสังสารวัฏกับโมกษะยังปรากฏในหลักวิชาอุปนิษัทบางเล่ม เช่น โองการที่ 1.3.7 ของ Katha Upanishad, โองการที่ 6.16 ของ Shvetashvatara Upanishad และโองการที่ 1.4 กับ 6.34 ของMaitri Upanishad
ศาสนาฮินดู
ในศาสนาฮินดู สังสารวัฏเป็นการเดินทางสู่อาตมัน ตามธรรมเนียมฮินดู ร่างกายตาย แต่อาตมะไม่ตาย ซึ่งถือว่าเป็นความจริงนิรันดร์ ทำลายไม่ได้ และสุคติ ทุกสรรพสิ่งล้วนเชื่อมโยงกัน เป็นวัฏจักร และประกอบด้วยสองสิ่ง คือตัวตนหรืออาตมัน และร่างกายหรือวัตถุ ตามความเชื่อฮินดู สิ่งที่คงอนันต์นามว่าอาตมันจะไม่กลับชาติมาเกิด มันจะไม่เปลี่ยนแปลงและอยู่ยงคงกระพัน ตรงกันข้าม ร่างกายและบุคลิกภาพสามารถเปลี่ยนแปลง เปลี่ยนแปลงตลอดเวลา เกิดและตาย กรรมในปัจจุบันส่งผลต่อสถานการณ์ในอนาคตในชีวิตนี้ เช่นเดียวกันกับรูปร่างและชีวิตในดินแดนในอนาคตด้วย  ในมุมมองชีวิตของฮินดู ความตั้งใจและการกระทำที่ดีนำไปสู่อนาคตที่ดี ความตั้งใจและการกระทำที่ไม่ดีนำไปสู่อนาคตที่ไม่ดี
ศาสนาพุทธ
ในศาสนาพุทธ Jeff Wilson อธิบายถึงสังสารวัฏเป็น "วัฏจักรแห่งชีวิต ความตาย และการเกิดใหม่ที่ไม่มีจุดเริ่มต้นหรือจุดสิ้นสุด" มีอีกชื่อว่าภวจักร มักกล่าวถึงในคัมภีร์ศาสนาพุทธว่า punarbhava (การเกิดใหม่) รากฐานและจุดประสงค์ที่สำคัญที่สุดของศาสนาพุทธคือนิพพาน การปลดปล่อยตนจากวัฏจักรของการดำรงอยู่
เครือราชรัฐบูร์กอญ
สิบเจ็ดมณฑลแต่เดิมได้รวมตัวเป็นสหราชอาณาจักรโดยดยุกแห่งบูร์กอญแห่งราชวงศ์วาลัวส์ ในปี ค.ศ. 1477 ดินแดนเหล่านี้ก็ตกไปเป็นของราชวงศ์ฮับส์บูร์กแห่งออสเตรีย
ในคริสต์ศตวรรษที่ 17 อาณาบริเวณของเครือราชรัฐออสเตรียก็ร่อยหรอลงไปเป็นอันมากหลังการสูญเสียเครือสิบเจ็ดมณฑลในปี ค.ศ. 1581 และการผนวกเคาน์ตีบูร์กอญโดยฝรั่งเศสในปี ค.ศ. 1678
การยึดครองนี้ต่อมาก็ถูกผนวกคืนโดยดินแดนทางตะวันตกของแม่น้ำไรน์ในเยอรมนีโดยการปฏิวัติฝรั่งเศสในคริสต์ทศวรรษ 1790 ซึ่งเท่ากับเป็นการสิ้้นสุดของเครือราชรัฐ
กลูออน
กลูออน (Gluon) เป็นอนุภาคมูลฐานที่ทำหน้าที่เป็นอนุภาคแลกเปลี่ยน (หรือเกจโบซอน) ของอันตรกิริยาอย่างเข้มระหว่างควาร์ก คล้ายกับการแลกเปลี่ยนโฟตอนในแรงแม่เหล็กไฟฟ้าระหว่างอนุภาคที่มีประจุ 2 ตัว
เนื่องจากควาร์กนั้นประกอบกับขึ้นเป็นแบริออน และมีอันตรกิริยาอย่างเข้มเกิดขึ้นระหว่างแบริออนเหล่านั้น จึงอาจกล่าวได้ว่า แรงสี (color force) เป็นแหล่งกำเนิดของอันตรกิริยาอย่างเข้ม หรืออาจกล่าวว่าอันตรกิริยาอย่างเข้มเป็นเหมือนกับแรงสี ที่ครอบคลุมอนุภาคอื่นๆ มากกว่าแบริออน ตัวอย่างเช่น เมื่อโปรตอนและนิวตรอนดึงดูดกันและกันในนิวเคลียส เป็นต้น
กล่าวในเชิงเทคนิค กลูออนก็คือเกจโบซอนแบบเวกเตอร์ที่เป็นตัวกลางของอันตรกิริยาอย่างเข้มของควาร์กในควอนตัมโครโมไดนามิกส์ (QCD) ซึ่งแตกต่างกับโฟตอนที่เป็นกลางทางไฟฟ้าของควอนตัมอิเล็กโตรไดนามิกส์ (QED) ตัวกลูออนเองนั้นมีประจุสี (color charge) ดังนั้นจึงมีส่วนอยู่ในอันตรกิริยาอย่างเข้มเพื่อทำหน้าที่เป็นตัวกลาง ทำให้การวิเคราะห์ QCD ทำได้ยากกว่า QED เป็นอย่างมาก
เอ็มวีทีวีแฟมิลี
โลก้า (LOCA) เป็นช่องโทรทัศน์โทรทัศน์ที่ไม่ใช้คลื่นความถี่ ต่อจากช่องโทรทัศน์ภาคพื้นดินระบบดิจิทัล ซึ่งคณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ออกใบอนุญาตประกอบกิจการ ประเภทรายการเด็กและครอบครัว ให้แก่บริษัท ไทยทีวี จำกัด เป็นผู้ใช้คลื่นความถี่ทางช่องหมายเลข 15 เริ่มทดลองออกอากาศเมื่อวันอังคารที่ 1 เมษายน พ.ศ. 2557 และเริ่มออกอากาศอย่างเป็นทางการ ตั้งแต่วันอาทิตย์ที่ 1 มิถุนายน ปีเดียวกัน จากนั้น บริษัท เอ็มวีเทเลวิชัน (ประเทศไทย) จำกัด เข้าร่วมผลิตรายการเป็นส่วนมาก ตั้งแต่วันศุกร์ที่ 1 พฤษภาคม พ.ศ. 2558 พร้อมทั้งออกอากาศคู่ขนาน ผ่านเครือข่ายโทรทัศน์ดาวเทียม โดยทาง กสทช.อนุมัติให้ตามข้อเสนอดังกล่าว ตั้งแต่วันจันทร์ที่ 3 สิงหาคม ปีเดียวกัน
ปัญหาการออกอากาศภาคพื้นดินระบบดิจิทัลกับ กสทช.
หลังจากที่พันธุ์ทิพา ศกุณต์ไชย ประธานกรรมการบริหาร บริษัท ไทยทีวี จำกัด ประกาศว่าจะงดชำระค่าธรรมเนียม ใบอนุญาตประกอบกิจการ โทรทัศน์ภาคพื้นดินระบบดิจิทัล งวดที่สองให้แก่ กสทช. เมื่อวันที่ 25 พฤษภาคม พ.ศ. 2558 พันธุ์ทิพาส่งหนังสือถึง กสทช.ขอบอกเลิกใบอนุญาตประกอบกิจการฯ ในช่องหมายเลข 15 (โลกา) และช่องหมายเลข 17 (ไทยทีวี) โดยหลังจากนั้นไม่นาน ก็ประกาศสำทับอีกว่า จะยุติการออกอากาศโลกาและไทยทีวี ผ่านระบบดิจิทัลภาคพื้นดิน ทางช่องหมายเลข 15 และ 17 ตามลำดับ ในวันที่ 26 กรกฎาคม ตั้งแต่เวลา 00:00 น.
ทว่าทาง กสทช.ระบุว่าหาก บจก.ไทยทีวี ไม่ชำระค่าธรรมเนียมใบอนุญาต จะต้องรับโทษทางปกครอง คือพักใช้หรือเพิกถอน ใบอนุญาตประกอบกิจการ โทรทัศน์ภาคพื้นดินระบบดิจิทัล ซึ่งจะเป็นผลให้ขาดคุณสมบัติ ในการเป็นผู้รับใบอนุญาต ประกอบกิจการโทรทัศน์ ประเภทไม่ใช้คลื่นความถี่ไปด้วย พันธุ์ทิพาจึงมอบหมายทนายความ ยื่นฟ้อง กสทช.ต่อศาลปกครอง ซึ่งดำเนินการไต่สวน ด้วยการเชิญให้คู่กรณีมาชี้แจง โดยทาง กสทช.เสนอให้ บจก.ไทยทีวี ประกาศหาผู้รับซื้อกิจการ หรือผู้เข้าร่วมประกอบกิจการ ตามที่กฎหมายกำหนด ซึ่งระหว่างนี้มีการผ่อนปรน ให้ยืดเวลาออกอากาศ ภาคพื้นดินระบบดิจิทัลไปอีกสามเดือน (จนถึงวันเสาร์ที่ 31 ตุลาคม พ.ศ. 2558) ซึ่งพันธุ์ทิพาก็เห็นชอบด้วย
ต่อมาสำนักงาน กสทช.ส่งหนังสือเลขที่ สทช 4010/35320 ออกคำสั่งทางปกครอง แจ้งต่อผู้อำนวยการ ส.ส.ท. เพื่อระงับการให้บริการโครงข่ายแก่ บริษัท ไทยทีวี จำกัด ทั้งสองช่อง เป็นระยะเวลา 30 วัน ตั้งแต่วันที่ 3 พฤศจิกายน พ.ศ. 2558 เป็นต้นไป ดังนั้น ส.ส.ท.จึงดำเนินการตามคำสั่งทางปกครองดังกล่าว โดยแสดงหน้าจอสีดำ มีข้อความเป็นตัวอักษรสีขาว อยู่บริเวณกลางหน้าจอความว่า "ระงับการออกอากาศชั่วคราว(เว้นบรรทัด)ตามคำสั่งทางปกครองของสำนักงาน กสทช." และต่อมาได้แสดงหน้าจอ หลายสีพร้อมเสียงที่มีความถี่ 1000 เฮิรตซ์ ตลอดไป
พุทธศตวรรษที่ 7
พุทธศตวรรษที่ 7 อยู่ระหว่างปี พ.ศ. 601 ถึง 700
ประธานาธิบดีซีเรีย
ประธานาธิบดีซีเรีย (رئيس سوريا) หรือเรียกอย่างเป็นทางการว่า ประธานาธิบดีแห่งสาธารณรัฐอาหรับซีเรีย (رئيس الجمهورية العربية السورية) เป็นประมุขแห่งรัฐของสาธารณรัฐอาหรับซีเรีย มีอำนาจสูงสุดที่อาจมอบอำนาจให้รองประธานาธิบดีตามดุลยพินิจของประธานาธิบดีแต่เพียงผู้เดียว ประธานาธิบดีสามารถแต่งตั้งหรือถอดถอนนายกรัฐมนตรี สมาชิกคณะรัฐมนตรี และนายทหาร บัชชาร อัลอะซัด เป็นประธานาธิบดีคนที่ 19 และคนปัจจุบันของซีเรีย เป็นบุตรชายของอดีตประธานาธิบดี Hafez al-Assad ซึ่งเป็นประธานาธิบดีที่ดำรงตำแหน่งยาวนานที่สุดถึง 29 ปี ปัจจุบันอัลอะซัดเป็นประธานาธิบดีที่ดำรงตำแหน่งยาวนานที่สุดเป็นอันดับสอง นับตั้งแต่การเข้าสู่ตำแหน่งเมื่อวันที่ 17 กรกฎาคม พ.ศ. 2543 เป็นปีที่ 22 ของการดำรงตำแหน่งประธานาธิบดี
Syrian Federation under the French Mandate (1922–1924)
! rowspan="2" scope="col" | No. ! rowspan="2" scope="col" | Portrait ! rowspan="2" scope="col" | Name (Birth–Death) ! rowspan="2" scope="col" | Elected ! colspan="3" scope="col" | Term of office ! colspan="2" rowspan="2" scope="col" | Political party ! rowspan="2" width="25%" | Note(s) ! Took office ! Left office ! Time in office ! align="center" scope="row" style="font-weight:normal;" | Subhi Barakat (1889–1939)
State of Syria under the French Mandate (1925–1930)
! rowspan="2" scope="col" | No. ! rowspan="2" scope="col" | Portrait ! rowspan="2" scope="col" | Name (Birth–Death) ! rowspan="2" scope="col" | Elected ! colspan="3" scope="col" | Term of office ! colspan="2" rowspan="2" scope="col" | Political party ! rowspan="2" width="25%" | Note(s) ! Took office ! Left office ! Time in office ! align="center" scope="row" style="font-weight:normal;" | Subhi Barakat (1889–1939) ! align="center" scope="row" style="font-weight:normal;" | François Pierre-Alype (1853–1932) ! align="center" scope="row" style="font-weight:normal;" | Ahmad Nami (1873–1962) ! align="center" scope="row" style="font-weight:normal;" | Taj al-Din al-Hasani (1885–1943)
Syrian Republic under the French Mandate (1930–1945)
! rowspan="2" scope="col" | No. ! rowspan="2" scope="col" | Portrait ! rowspan="2" scope="col" | Name (Birth–Death) ! rowspan="2" scope="col" | Elected ! colspan="3" scope="col" | Term of office ! colspan="2" rowspan="2" scope="col" | Political party ! rowspan="2" width="25%" | Note(s) ! Took office ! Left office ! Time in office ! align="center" scope="row" style="font-weight:normal;" | Taj al-Din al-Hasani (1885–1943) ! align="center" scope="row" style="font-weight:normal;" | Léon Solomiac (1873–1960) ! align="center" scope="row" style="font-weight:normal;" | Muhammad Ali al-Abed (1867–1939) ! align="center" scope="row" style="font-weight:normal;" | Hashim al-Atassi (1875–1960) ! align="center" scope="row" style="font-weight:normal;" | Bahij al-Khatib (1895–1981) ! align="center" scope="row" style="font-weight:normal;" | Khalid al-Azm (1903–1965) ! align="center" scope="row" style="font-weight:normal;" | Taj al-Din al-Hasani (1885–1943) ! align="center" scope="row" style="font-weight:normal;" | Jamil al-Ulshi (1883–1951) ! align="center" scope="row" style="font-weight:normal;" | Ata al-Ayyubi (1877–1951) ! align="center" scope="row" style="font-weight:normal;" | Shukri al-Quwatli (1891–1967)
Syrian Republic (1945–1958)
! rowspan="2" scope="col" | No. ! rowspan="2" scope="col" | Portrait ! rowspan="2" scope="col" | Name (Birth–Death) ! rowspan="2" scope="col" | Elected ! colspan="3" scope="col" | Term of office ! colspan="2" rowspan="2" scope="col" | Political party ! rowspan="2" width="25%" | Note(s) ! Took office ! Left office ! Time in office ! align="center" scope="row" style="font-weight:normal;" | Shukri al-Quwatli (1891–1967) ! align="center" scope="row" style="font-weight:normal;" | Husni al-Za'im (1897–1949) ! align="center" scope="row" style="font-weight:normal;" | Sami al-Hinnawi (1898–1950) ! align="center" scope="row" style="font-weight:normal;" | Hashim al-Atassi (1875–1960) ! align="center" scope="row" style="font-weight:normal;" | Adib Shishakli (1909–1964) ! align="center" scope="row" style="font-weight:normal;" | Fawzi Selu (1905–1972) ! align="center" scope="row" style="font-weight:normal;" | Adib Shishakli (1909–1964) ! align="center" scope="row" style="font-weight:normal;" | Maamun al-Kuzbari (1914–1998) ! align="center" scope="row" style="font-weight:normal;" | Hashim al-Atassi (1875–1960) ! align="center" scope="row" style="font-weight:normal;" | Shukri al-Quwatli (1891–1967)
Syrian Arab Republic (1961–present)
! rowspan="2" scope="col" | No. ! rowspan="2" scope="col" | Portrait ! rowspan="2" scope="col" | Name (Birth–Death) ! rowspan="2" scope="col" | Elected ! colspan="3" scope="col" | Term of office ! colspan="2" rowspan="2" scope="col" | Political party ! rowspan="2" width="25%" | Note(s) ! Took office ! Left office ! Time in office ! align="center" scope="row" style="font-weight:normal;" | Maamun al-Kuzbari (1914–1998) ! align="center" scope="row" style="font-weight:normal;" | Izzat al-Nuss (1912–1976) ! align="center" scope="row" style="font-weight:normal;" | Nazim al-Kudsi (1906–1998) ! align="center" scope="row" style="font-weight:normal;" | Lu'ay al-Atassi (1926–2003) ! align="center" scope="row" style="font-weight:normal;" | Amin al-Hafiz (1921–2009) ! align="center" scope="row" style="font-weight:normal;" | Nureddin al-Atassi (1929–1992) ! align="center" scope="row" style="font-weight:normal;" | Ahmad al-Khatib (1933–1982) ! align="center" scope="row" style="font-weight:normal;" | Hafez al-Assad (1930–2000) ! align="center" scope="row" style="font-weight:normal;" | Abdul Halim Khaddam (1932–2020) ! align="center" scope="row" style="font-weight:normal;" | Bashar al-Assad (1965–)
มหาวิทยาลัยเวย์นสเตต
มหาวิทยาลัยเวย์นสเตต (Wayne State University WSU) เป็นมหาวิทยาลัยวิจัยของรัฐตั้งอยู่ที่เมืองดีทรอยต์ รัฐมิชิแกน ประเทศสหรัฐอเมริกา ในบริเวณ Midtown ซึ่งเป็นเขตศูนย์กลางทางประวัติศาสตร์และวัฒนธรรมของเมือง ก่อตั้งขึ้นเมื่อ ค.ศ. 1868 WSU ประกอบไปด้วยโรงเรียนและวิทยาลัยรวมกัน 13 แห่ง เปิดสอน 370 หลักสูตรแก่นักศึกษาเกือบ 29,000 คน ทั้งระดับปริญญาตรีและบัณฑิตศึกษา โดยเป็นมหาวิทยาลัยที่ใหญ่ที่สุดอันดับที่สามของรัฐมิชิแกน และติดอันดับมหาวิทยาลัยที่ใหญ่ที่สุดห้าสิบแห่งทั่วสหรัฐอเมริกา
แจซซ์ ริชาดส์
แอชลีย์ แดเรล แจซซ์ ริชาดส์ (เกิดวันที่ 12 เมษายน ค.ศ. 1991) เป็นนักฟุตบอลชาวเวลส์ผู้เล่นในตำแหน่งฟูลแบ็กให้กับคาร์ดิฟฟ์ซิตีและทีมชาติเวลส์
ริชาดส์ลงเล่นนัดแรกให้กับทีมชาติเวลส์ใน ค.ศ. 2012 ในนัดกระชับมิตรที่พ่ายแพ้ต่อเม็กซิโก 2–0 ต่อมาเขาเป็นตัวแทนของชาติในฟุตบอลชิงแชมป์แห่งชาติยุโรป 2016 โดยในรายการนั้น เขาได้ลงเล่นเพียงนัดเดียว นั่นคือ นัดเปิดสนามที่เอาชนะสโลวาเกีย 2–1
จังหวัดประจวบคีรีขันธ์
ประจวบคีรีขันธ์ เป็นจังหวัดในภาคตะวันตกของประเทศไทย เป็นจังหวัดที่มีรูปร่างยาวในแนวเหนือ-ใต้ และแคบในแนวตะวันออก-ตะวันตก โดยส่วนที่แคบที่สุดมีระยะทางประมาณ 12 กิโลเมตร มีองค์กรปกครองส่วนท้องถิ่นที่เป็นที่ตั้งศาลากลางจังหวัดอยู่ที่เทศบาลเมืองประจวบคีรีขันธ์ ในขณะที่ชุมชนเมืองที่มีประชากรมากที่สุดในจังหวัด คือ เทศบาลเมืองหัวหิน
ประวัติศาสตร์
จังหวัดประจวบคีรีขันธ์มีประวัติศาสตร์ความเป็นมาไม่ค่อยแน่ชัด เนื่องจากเป็นพื้นที่แคบ ยามมีศึกสงครามยากแก่การป้องกันจึงต้องปล่อยให้เป็นเมืองร้างหรือยุบเมืองเป็นส่วนหนึ่งของเมืองเพชรบุรี ในอดีตเป็นเพียงเมืองชั้นจัตวาเล็ก ๆ ที่รวมกันอยู่ภายใต้การปกครองของเมืองเพชรบุรี พอถึงรัชสมัยพระบาทสมเด็จพระพุทธเลิศหล้านภาลัยจึงได้โปรดเกล้าฯ ตั้ง เมืองบางนางรม ที่ปากคลองบางนางรม แต่ที่ดินไม่เหมาะสมแก่การเพาะปลูกจึงย้ายที่ว่าการเมืองไปตั้งที่เมืองกุย ที่มีความอุดมสมบูรณ์และการตั้งบ้านเรือนหนาแน่นกว่า
ครั้นรัชสมัยพระบาทสมเด็จพระจอมเกล้าเจ้าอยู่หัว พ.ศ. 2398 โปรดเกล้าฯ ให้รวมเมืองกุย เมืองคลองวาฬ และเมืองบางนางรมเข้าด้วยกัน โดยที่ตั้งเมืองยังคงตั้งอยู่ที่เมืองกุย (คืออำเภอกุยบุรีในปัจจุบัน) และโปรดเกล้าฯ ให้เปลี่ยนชื่อเมืองกุยเป็น เมืองประจวบคีรีขันธ์ เพื่อให้ชื่อคล้องจองกันกับเมืองประจันตคีรีเขตซึ่งเดิมคือเกาะกงที่แยกออกจากจังหวัดตราด
ครั้นถึงรัชสมัยพระบาทสมเด็จพระจุลจอมเกล้าเจ้าอยู่หัว พ.ศ. 2441 จึงย้ายเมืองมาอยู่ที่บ้านเกาะหลัก ต่อมาพระองค์ทรงจัดการปกครองแบบมณฑลเทศาภิบาล เมืองประจวบคีรีขันธ์ เมืองชั้นจัตวาซึ่งขึ้นตรงกับเมืองเพชรบุรี มีฐานะเป็นอำเภอเมืองประจวบคีรีขันธ์ สังกัดเมืองเพชรบุรี ในช่วงนี้เมืองปราณบุรีซึ่งมีอาณาเขตติดอำเภอเมืองประจวบคีรีขันธ์ด้านทิศเหนือและเคยมีฐานะเป็นเมืองชั้นจัตวาขึ้นกับเมืองเพชรบุรี ก็ได้จัดตั้งเป็นอำเภอเมืองปราณบุรี สังกัดเมืองเพชรบุรีด้วย ส่วนเมืองกำเนิดนพคุณขึ้นตรงกับเมืองชุมพร ด้วยมีพระราชดำริสงวนชื่อเมืองปราณไว้ (เมืองเก่าที่ตั้งอยู่ที่ปากน้ำปราณบุรี) ต่อมา วันที่ 2 มกราคม พ.ศ. 2449 พระบาทสมเด็จพระจุลจอมเกล้าเจ้าอยู่หัวได้มีพระบรมราชโองการให้รวมเอาอำเภอเมืองปราณบุรี อำเภอเมืองประจวบคีรีขันธ์ เมืองเพชรบุรี และอำเภอกำเนิดนพคุณ เมืองชุมพร ซึ่งเป็นเมืองชั้นจัตวามาก่อน ตั้งเป็นเมืองปราณบุรี มีที่ทำการเมืองอยู่ที่ตำบลเกาะหลัก ในรัชสมัยพระบาทสมเด็จพระมงกุฎเกล้าเจ้าอยู่หัวจึงได้มีการเปลี่ยนชื่อเมืองปราณบุรีเป็นเมืองประจวบคีรีขันธ์ เพื่อป้องกันการสับสนกับเมืองปราณที่ปากน้ำปราณบุรี หลังจากมีการยกเลิกระบบการปกครองแบบมณฑลเทศาภิบาล เมืองประจวบคีรีขันธ์จึงไม่ได้ขึ้นตรงกับเมืองเพชรบุรีและมณฑลราชบุรีอีก
ภูมิศาสตร์
จังหวัดประจวบคีรีขันธ์ตั้งอยู่ในภาคตะวันตก ตามการแบ่งระบบ 6 ภาคอย่างเป็นทางการโดยคณะกรรมการภูมิศาสตร์แห่งชาติและราชบัณฑิตยสภา ในขณะที่การแบ่งภูมิภาคด้วยระบบ 4 ภาค (เหนือ กลาง อีสานใต้) จัดเป็นจังหวัดในภาคกลาง และการแบ่งทางอุตุนิยมวิทยาจัดเป็นจังหวัดในภาคใต้ตอนบน จังหวัดประจวบคีรีขันธ์มีเนื้อที่ประมาณ 6,367.620 ตารางกิโลเมตร หรือประมาณ 3,979,762.5 ไร่ มีอาณาเขตติดต่อกับจังหวัดใกล้เคียง ดังนี้
ความยาวจากทิศเหนือจรดทิศใต้ ประมาณ 212 กิโลเมตร และชายฝั่งทะเลยาวประมาณ 224.8 กิโลเมตร มีส่วนที่แคบที่สุดอยู่ในตำบลคลองวาฬ อำเภอเมืองประจวบคีรีขันธ์ จากอ่าวไทยถึงเขตแดนพม่าประมาณ 12 กิโลเมตร มีเขาที่สูงที่สุดคือ เขาหลวงประจวบ มีความสูง 1,250 เมตร ระยะทางจากกรุงเทพมหานครตามทางหลวงแผ่นดินหมายเลข 4 (ถนนเพชรเกษม) ประมาณ 399 กิโลเมตร ใช้เวลาเดินทางประมาณ 4 ชั่วโมงเศษ และตามเส้นทางรถไฟสายใต้ ประมาณ 318 กิโลเมตร ใช้เวลาเดินทางประมาณ 4-6 ชั่วโมง
หน่วยการปกครอง
การปกครองแบ่งออกเป็น 8 อำเภอ 48 ตำบล 388 หมู่บ้าน
จังหวัดประจวบคีรีขันธ์มีองค์กรปกครองส่วนท้องถิ่นทั้งหมด 61 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดประจวบคีรีขันธ์, เทศบาลเมือง 2 แห่ง ได้แก่ เทศบาลเมืองประจวบคีรีขันธ์ และเทศบาลเมืองหัวหิน, เทศบาลตำบล 14 แห่ง, และองค์การบริหารส่วนตำบล 44 แห่ง โดยรายชื่อเทศบาลทั้งหมดในจังหวัดประจวบคีรีขันธ์มีดังนี้
ไทยรบพม่า
ไทยรบพม่า เป็นหนังสือในพระนิพนธ์ของ สมเด็จพระเจ้าบรมวงศ์เธอ กรมพระยาดำรงราชานุภาพ บิดาแห่งประวัติศาสตร์ไทย บรรยายความที่ปรากฏในพงศาวดารพม่าและพระราชพงศาวดารไทย ซึ่งอธิบายเป็นมูลเหตุสงคราม กระทั่งมีบทวิเคราะห์สงครามแต่ละครั้ง นับแต่อดีตจนกรุงรัตนโกสินทร์ปัจจุบัน ไทยรบพม่าเป็นหนังสือที่นับเข้าด้วยกับประชุมพงศาวดารภาคที่ 6 เพียงแต่แตกต่างสำนวนกันบ้าง ตรงที่ ในหนังสือไทยรบพม่ามีคติและบทพิเคราะห์ทางการเมืองอยู่มากกว่า และมุ่งส่งเสริมความรู้ประกอบเหตุการณ์ในประวัติศาสตร์
ภาษามนองตะวันออก
ภาษามนองตะวันออก (Mnong, EasternISO 639-3: ) มีผู้พูดในเวียดนาม 30,000 คน (พ.ศ. 2545) จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรโรมัน มีการแปลไบเบิลเป็นภาษานี้เมื่อ พ.ศ. 2520
อี ท็อก-ฮวา
อี ท็อก-ฮวา (이덕화; เกิด 8 พฤษภาคม 1952) เป็นนักแสดงอาวุโสชาวเกาหลีใต้
อาชีพ
ในปี 1976 อีและนักแสดงสาว อิม เย-จิน แสดงร่วมกันในภาพยนตร์ 2 เรื่องคือ Never Forget Me และ I Am Really Sorry ภาพยนตร์ทั้งสองเรื่องอยู่ในซีรีส์ "Really Really" ที่เกี่ยวข้องกับแรงบันดาลใจของวัยรุ่นและความโรแมนติก เป็นภาพยนตร์ที่ทำรายได้อย่างมากในบ็อกซ์ออฟฟิศและได้รับความนิยมอย่างมากในหมู่นักเรียนมัธยมปลายในยุคนั้น
พุทธศตวรรษที่ 21
พุทธศตวรรษที่ 21 อยู่ระหว่างปี พ.ศ. 2001 ถึง พ.ศ. 2100
ภาษามนองใต้
ภาษามนองใต้ (Mnong, Southern) มีผู้พูดในเวียดนาม 30,000 คน (พ.ศ. 2545) ส่วนใหญ่อยู่ในจังหวัดบิญฟวก อยู่ทางใต้ของบริเวณที่มีผู้พูดภาษามนองกลางและอยู่ทางเหนือของบริเวณที่มีผู้พูดภาษาสเตียง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก เขียนด้วยอักษรเขมร
ฮิเดโตชิ นิชิจิมะ
ฮิเดโตชิ นิชิจิมะ เป็นนักแสดงชายชาวญี่ปุ่นที่ได้มีผลงานเด่นในนานาชาติสำหรับการแสดงนำในภาพยนตร์เรื่อง สุดทางรัก
ประวัติ
โทชิจิมะได้เริ่มเข้าสู่วงการบันเทิงญี่ปุ่นจากการร่วมแสดงละครโทรทัศน์ญี่ปุ่นเรื่องฮากูเรจิจุนโจฮะ ในปี 1992 และเป็นที่สนใจมากยิ่งขึ้นจากการแสดงตัวละครเกย์ในละครโทรทัศน์เรื่อง พรุ่งนี้ก็สายเกินไป ร่วมแสดงกับทากูยะ คิมูระ โทชิจิมะได้นำแสดงครั้งแรกในภาพยนตร์โดยคิโยชิ คูโรซาวะเรื่อง นินเก็งโกกากุ ในปี 1998 แสดงร่วมกับโคชิ ยากูโช ต่อมาในปี 2002 นิชิจิมะได้รับการเลือกโดยทาเกชิ คิตาโนะ ให้แสดงนำในภาพยนตร์ของเขา ดอลส์  นิชิจิมะถูกเสนอชื่อเข้าชิงรางวัลเจแปนอะคาเดมีอวอร์ด สาขานักแสดงสมทบชายยอดเยี่ยมในปี 2019 จากผลงานการแสดงภาพยนตร์เรื่อง ชิรึสึบากิ  ในปี 2021 และ 2022 หลังการแสดงนำในภาพยนตร์เรื่องสุดทางรัก  นิชิจิมะได้รับรางวัลและถูกเสนอชื่อชิงในหลายรางวัลในสาขานักแสดงนำชายยอดเยี่ยม
ขอให้โชคดีมีชัยในโลกแฟนตาซี!
ขอให้โชคดีมีชัยในโลกแฟนตาซี! (この素晴らしい世界に祝福を (Kono Subarashii Sekai ni Shukufuku wo!)) เป็นนวนิยายญี่ปุ่นที่เขียนโดย Natsume Akatsuki เนื้อเรื่องเกี่ยวกับเด็กผู้ชายคนหนึ่งที่ถูกส่งไปยังโลกแฟนตาซีหลังการตายของเขา และเขาได้สร้างปาร์ตี้กับเทพธิดา สาวน้อยนักเวทและทหารครูเสดเพื่อต่อสู้กับมอนส์เตอร์ในโลกแฟนตาซี โดยเริ่มต้นจากซีรีส์นวนิยายทางเว็บที่เผยแพร่ใน Shousetsuka ni Narou ระหว่างเดือนธันวาคม 2012 และตุลาคม 2013 ซีรีส์ดังกล่าวได้รับการแก้ไขเป็นซีรีส์นวนิยายแสงพิมพ์ที่มีภาพประกอบโดย Kurone Mishima ซึ่งเริ่มตีพิมพ์ภายใต้ สำนักพิมพ์คาโดกาวะ
ตำบลขามป้อม (อำเภอเขมราฐ)
ขามป้อม เป็นตำบลในอำเภอเขมราฐ จังหวัดอุบลราชธานี อยู่ในการควบคุมของเทศบาลตำบลขามป้อมทั้งตำบล ระยะห่างจากอำเภอเขมราฐ 13 กิโลเมตร และห่างจากจังหวัดอุบลราชธานี ประมาณ 96 กิโลเมตร
ภูมิศาสตร์
สภาพพื้นที่โดยทั่วไปของตำบลขามป้อมเป็นที่ราบสูง แหล่งน้ำไม่เอื้ออำนวยในการประกอบอาชีพทางการเกษตรและสัตว์เลี้ยงเท่าที่ควร เพราะมีอยู่อย่างกระจัดกระจายในแต่ละหมู่บ้านเป็นสภาพลำห้วยเล็ก ๆ ไม่สามารถกักเก็บน้ำใช้ในการเกษตรได้เท่าที่ควร
หมู่บ้าน
ตำบลขามป้อมแบ่งออกเป็น 17 หมู่บ้าน มีประชากรทั้งหมด 9,101 คน ประมาณ 1,800 ครัวเรือน ดังนี้
ปลาวัวสามเขา
ปลาวัวสามเขา (Tripod fish) เป็นสกุลของปลาทะเล ในวงศ์ปลาวัวจมูกสั้น (Triacanthidae) ใช้ชื่อวิทยาศาสตร์ว่า Triacanthus
แบ่งออกได้เป็น 2 ชนิด
สหรัฐในโอลิมปิกฤดูร้อน 1904
ประเทศสหรัฐ เข้าร่วมแข่งขันกีฬาโอลิมปิกฤดูร้อน ครั้งที่ 3 ค.ศ. 1904 (พ.ศ. 2447) ที่เมืองเซนต์หลุยส์ สหรัฐ ระหว่างวันที่ 1 กรกฎาคม - 23 พฤสจิกายน พ.ศ. 2447 คณะกรรมการโอลิมปิกแห่งชาติสหรัฐเป็นผู้ทำหน้าที่ในการส่งนักกีฬาเข้าร่วมแข่งขันจำนวน 530 คน ใน 16 ชนิดกีฬา ผลการแข่งขันครั้งนี้ประเทศสหรัฐได้รับเหรียญรางวัลแบ่งเป็น 78 เหรียญทอง 82 เหรียญเงิน และ 79 เหรียญทองแดง รวมทั้งหมด 239 เหรียญ
กรีฑา
ผลการแข่งขันดังนี้ :
โคลว์การ์ด
โคลวการ์ด (Clow Card) คือการ์ดที่อยู่ในการ์ตูนเรื่อง ซากุระ มือปราบไพ่ทาโรต์ เป็น การ์ดเวทมนตร์ ซึ่งผนึกพลังของจอมเวท โคลว รีด (Clow Reed) ผู้เป็นจอมเวทที่เก่งกาจและมีพลังที่สุดในศตวรรษ เอาไว้ มีทั้งหมด 53 ใบ (รวมทั้งภาคภาพยนตร์) ก่อนที่ โคลว์ ผู้สร้างการ์ดจะตาย ได้ปิดผนึก สัตว์อสูร 2 ตัว เพื่อเป็นผู้ผนึก และหาเจ้านายใหม่ให้กับการ์ด ได้แก่ เคลเบรอส สัตว์อสูรแห่งอาทิตย์ และ ยูเอะ ผู้ผนึกแห่งจันทรา ซึ่งการ์ดทั้ง 53 ใบ มีความสามารถแต่ละตัวเฉพาะด้าน
ความสามารถอีกด้านของโคลว์การ์ด คือ การทำนาย โดยการทำนายจะมีหลักการคล้ายกับหลักการทำนายของ ไพ่ยิปซี ซึ่งการทำนาย จะมีความแม่นยำสูงมากน้อย ขึ้นกับพลังเวทของผู้ทำนาย ยิ่งมีพลังเวทสูง จะทำให้การทำนายแม่นยำขึ้น
โคลวการ์ด ยังมีจิตสำนึกของตนอีกด้วย ซึ่งมีความสามารถ บอกเล่าเหตุการณ์ของจอมเวทผู้ใช้การ์ดไปสู่การ์ดอีกใบได้ และยังมีความรู้สึกนึกคิด ความเป็นห่วงเป็นใยอีกด้วย
คัมภีร์เวทมนตร์ของโคลว
คัมภีร์เวทมนตร์ของโคลว เป็นที่บรรจุโคลวการ์ด ด้านหน้าเป็นที่สิงสถิตของ เคลเบรอส สัตว์อสูรตัวแทนของดวงอาทิตย์ คอยปกปักรักษาคัมภีร์ มิให้ใครเปิดได้ นอกเสียจากผู้ที่ถูกเลือก ด้านหลังเป็นผู้พิทักษ์อีกตน นามผู้พิพากษายูเอะหรือดวงจันทร์ในภาษาจีน เป็นตัวแทนของดวงจันทร์และปีก 2 ข้าง ในไพ่ทุกใบด้านหลังของไพ่นั้นจะมีวงเวทของโคลว์รีด ผู้สร้างโคลว์การ์ดอยู่
กุญแจผนึก
คัมภีร์เวทมนตร์ของโคลว์ ยังต้องมี กุจแจผนึก ซึ่งจะเป็นตัวเปิดผนึกคัมภีร์เวทมนตร์ได้ และยังสามารถใช้จับการ์ด โดยแปลงเป็น คทาเวทมนตร์ได้อีกด้วย ในการทำให้กุญแจเวยท์มนต์ให้กลายเป็นคทาเวทมนตร์ จะต้องใช้คาถาปลดปล่อยพันธนาการเสียก่อน โดยท่องว่า กุญแจผู้กำพลังแห่งความมืด จงแสดงร่างของเจ้าออกมาต่อหน้าข้า ซากุระผู้เป็นนายของเจ้าขอบัญชา รีลีส(ปลดปล่อย)!! (闇の力をひめし 「鍵」 よ！ 真の姿を我の前に示せ 契約のもとさくら]がめいじる レリーズ！！) [Yami no chikara o himeshi [kagi] yo ! shin no sugata o ware no mae ni chimese. keiyaku no moto [sakura] gameijiru release !!!]
ซึ่งใช้บทพูดพากย์ไทยเช่นเดียวกับในภาคอะนิเมะ
การใช้ร่วมกับผู้พิทักษ์
ในกรณีที่ต้องการใช้พลังเวทสูง แต่จอมเวทผู้ใช้มีพลังไม่เพียงพอ สามารถรวมเอา ผู้พิทักษ์ มารวมพลังไว้ในคทาเวทมนตร์ได้ เนื่องจากเดิมที ผู้พิทักษ์เกิดจากพลังเวทของจอมเวทอยู่แล้ว จึงเหมือนกับนำพลังเวทของจอมเวทมาใช้นั่นเอง สำหรับซากุระ เมื่อรวมพลังกับผุ้พิทักษ์แล้ว จากคทารูปหัววิห คสีแดง(ความจริงต้องเปลี่ยนตอนที่ยูเอะตัดสิน นะ ภาค 2 ถึงจะเป็นน่ะ)จะกลายเป็นคทารูปดวงดาวและมีปีกสีขาวที่ยาวกว่าเดิมมาก
สายอำนาจของการ์ด
การ์ดในคัมภีร์เวทมนตร์ จะมีอยู่ 2 สาย คือ ตะวัน ซึ่งขึ้นอยู่กับเคลเบรอส และ จันทรา ซึ่งขึ้นกับยูเอะ ซึ่งเมื่อผู้พิทักษ์ใช้การ์ดที่อยู่ในสายของตน จะทำให้มีพลังมากขึ้น
การจับการ์ด
ซากุระจะมีคาถาหรือคำพูดติดปากในการจับการ์ด คือ ''จงกลับสู่ร่างเดิมของเจ้า! โคลว์การ์ด! (なんじのあるべき姿にもとれ！ クロウカート!) เช่นเดียวกัน บทพูดในอะนิเมะพากย์ไทยไทยก็ได้ถูกเปลี่ยนด้วยเช่นกัน โดยเปลี่ยนเป็น จงกลับสู่รูปลักษณ์เดิมที่เจ้าเป็น โคลว์การ์ด''
รายชื่อโคลว์การ์ด
หน้าไพ่ & ลักษณะการปรากฏตัว:เด็กผู้หญิงกำลังถือคันธนู
หน้าไพ่ & ลักษณะการปรากฏตัว:เจ้าหญิงยุคกลางร่างโย่ง
หน้าไพ่ & ลักษณะการปรากฏตัว: นางเงือกผมยาวสยาย กำลังสร้างฟองน้ำอยู่
หน้าไพ่ & ลักษณะการปรากฏตัว:กิ้งก่าคาเมเลียน
หน้าไพ่ & ลักษณะการปรากฏตัว:ภูติแห่งเมฆ เป็นเด็กผู้หญิงผมก้อนเมฆ กำลังยืนบนเมฆ
หน้าไพ่ & ลักษณะการปรากฏตัว:ภูติแห่งความมืด มีลักษณะ ผู้หญิงผมเหยียดตรง มือข้างหนึ่งถือพระจันทร์เสี้ยว อีกข้างหนึ่งถือดาว
หน้าไพ่ & ลักษณะการปรากฏตัว:เฟนเน็คฟ็อกซ์มีหูสีน้ำเงิน
หน้าไพ่ & ลักษณะการปรากฏตัว:ภูติแห่งความฝัน เป็นผู้หญิงสวมชุดคล้ายๆผีเสื้อ สามารถกลายร่างเป็นผีเสื้อได้อีกด้วย
หน้าไพ่ & ลักษณะการปรากฏตัว:ตัวตลกสาวสวมชุดลายตารางหมากรุก
หน้าไพ่ & ลักษณะการปรากฏตัว:สาวนักกังฟู ตั้งท่าเตรียมพร้อมจะต่อสู้
หน้าไพ่ & ลักษณะการปรากฏตัว:หนุ่มน้อยผมบลอนด์ประบ่า(หนังสือการ์ตูนจะเป็นผู้หญิงแทน) หูยาวคล้ายเอลฟ์ สวมมงกุฏคล้ายเปลวไฟ มีปีกขนาดใหญ่คลุมร่างอยู่
หน้าไพ่ & ลักษณะการปรากฏตัว:บอลลูนขนาดใหญ่ และ ปีกสีขาว
หน้าไพ่ & ลักษณะการปรากฏตัว:ภูติแห่งดอกไม้ เป็นหญิงสาวในชุดกระโปรงบานคล้ายดอกไม้ โดยมีดอกไม้ติดที่หน้าผาก มีกลีบดอกซากุระโปรยลงมา
หน้าไพ่ & ลักษณะการปรากฏตัว:ภูติสาวตัวจิ๋ว ซึ่งสามารถปรากฏในรูปของ นางฟ้าขนาดจิ๋วมีลำแสงติดที่หางคล้ายกับหิ่งห้อย โดยจะปล่อยละอองแสงออกมานับร้อย
หน้าไพ่ & ลักษณะการปรากฏตัว:ลวดลาย Kaleidoscope (กล้องกระจกที่เห็นภาพหลายมิติ ขนาด ตอนสมัยประถมน่าจะเคยลองกันมาบ้าง)
หน้าไพ่ & ลักษณะการปรากฏตัว:กระต่ายขายาวติดปีก พอใช้การ์ดนี้ จะมีปีกติดที่รองเท้าของซากุระไปชั่วครู่
หน้าไพ่ & ลักษณะการปรากฏตัว:ตาชั่ง ห้อย ดวงอาทิตย์ กับ ดวงจันทร์ ด้านละข้าง แทนความยุติธรรมและความถูกต้อง
หน้าไพ่ & ลักษณะการปรากฏตัว:ภูติ แห่งแสงสว่าง ลักษณะคล้ายๆกับ The Dark ต่างกันตรงที่ จะปรากฏตัวเป็นหญิงสาวผมยาวสีขาว โดยมือหนึ่งของเธอถือพระอาทิตย์ อีกมือหนึ่งถือก้อนเมฆ
ภาษาเกเลาขาว
ภาษาเกเลาขาว (White Gelao) หรือภาษาเกเลาตะวันตกเฉียงใต้ มีผู้พูดในเวียดนาม 20 คน (พ.ศ. 2545) จัดอยู่ในตระกูลภาษาขร้า-ไท กลุ่มขร้า สาขาเก-ชิ ไม่สามารถเข้าใจกันได้กับภาษาเกเลาแดง จัดเป็นภาษาใกล้สูญ
โคลว์การ์ด
รายชื่อโคลว์การ์ด
หน้าไพ่ & ลักษณะการปรากฏตัว:เด็กผู้หญิงตัวเล็ก แต่งชุดคล้ายๆกับการ์ด The Big
หน้าไพ่ & ลักษณะการปรากฏตัว:แม่กุญแจ
หน้าไพ่ & ลักษณะการปรากฏตัว:ห่วงสัญลักษณ์Infinity สีแดงสลับเหลือง
หน้าไพ่ & ลักษณะการปรากฏตัว:เขาวงกต โดยเป็นเขาวงกตโดยมีบันไดขึ้นลง แต่คนข้างนอกไม่สามารถมองเห็นได้
หน้าไพ่ & ลักษณะการปรากฏตัว:ภูติกระจก เป็นหญิงสาวสวมชุดกิโมโนกำลังถือกระจกอยู่ ปรากฏในรูปของเด็กสาวผมเขียว
หน้าไพ่ & ลักษณะการปรากฏตัว:ภูติแห่งหมอก เป็นหญิงสาวท่าทางนิ่งสงบกับละอองหมอก ปรากฏในรูปหมอกสีเขียว
หน้าไพ่ & ลักษณะการปรากฏตัว:สาวน้อยสวมกางเกงพองโต
หน้าไพ่ & ลักษณะการปรากฏตัว:ผู้หญิงถือนาฬิกาสีน้ำเงิน
หน้าไพ่ & ลักษณะการปรากฏตัว:ภูติทราย เป็นผู้หญิงสวมชุดนางรำสไตล์อาหรับกำลังนั่งขัดสมาธิ ปรากฏในรูปของทรายที่ไหลคดเคี้ยวเป็นวงรอบราวกับจะดูดเข้าไป
หน้าไพ่ & ลักษณะการปรากฏตัว:โล่ห์ทรงปีกนก เวลาใช้ปกป้องวัตถุนั้นๆ ก็จะมีเกราะสีน้ำเงิน ขาว เขียว ล้อมรอบวัตถุนั้นๆ
หน้าไพ่ & ลักษณะการปรากฏตัว:หญิงสาวทรงผมคล้ายกับเปลวไฟ เวลาใช้ จะปรากฏออกมาในรูปของลำแสงพลังงานในการโจมตี
หน้าไพ่ & ลักษณะการปรากฏตัว:ภูติแห่งความสงบ เป็นผู้หญิงสวมชุดคลุมปากคล้ายนินจา
หน้าไพ่ & ลักษณะการปรากฏตัว:ภูติแห่งการหลับใหล โดยถือไม้เท้าที่สะกดให้คนหลับใหลได้
หน้าไพ่ & ลักษณะการปรากฏตัว:นางปีศาจหิมะ สวมกิโมโนลายน้ำเงิน ขาว
หน้าไพ่ & ลักษณะการปรากฏตัว:ภูติแห่งเสียงเพลง เด็กผู้หญิงสวมชุดกระโปรงลายคล้ายๆกับสายของเชลโล่ และ มีหูคล้ายตัวกุญแจบนโน้ตดนตรี
หน้าไพ่ & ลักษณะการปรากฏตัว:เอลฟ์ผมหยิก คล้ายๆกับหุ่นเชิด
หน้าไพ่ & ลักษณะการปรากฏตัว:ภูติของหวาน ไว้ผมทรงแอฟโฟรคล้ายกับสายไหม มาพร้อมกับไม้เท้าของเธอ
หน้าไพ่ & ลักษณะการปรากฏตัว:ดาบ
หน้าไพ่ & ลักษณะการปรากฏตัว:ผู้หญิงกำลังกระโดดข้ามจากหลุม
หน้าไพ่ & ลักษณะการปรากฏตัว:หมาป่าพลังสายฟ้าสีฟ้า-ขาว คล้ายๆตัว ไรจู สัตว์ในเทพนิยายญี่ปุ่น
หน้าไพ่ & ลักษณะการปรากฏตัว:เด็กผู้หญิงผมหยิกมีขนนกคลุมร่าง กำลังร้องเพลงอย่างมีความสุข
หน้าไพ่ & ลักษณะการปรากฏตัว:กระแสน้ำ
หน้าไพ่ & ลักษณะการปรากฏตัว:หญิงสาวมีปีกคลุมทั่วร่าง ทำผมคล้ายๆปีกผีเสื้อ
ซากุระการ์ด
ซากุระการ์ด เป็นการ์ดที่เกิดขึ้นที่หลังจากที่ได้รวบรวม Clow Cards ทั้ง 52 ใบข้างต้นครบแล้ว ซากุระได้สร้างการ์ดขึ้นมาอีก 2 ใบ ซึ่งจะมีสีและลักษณะไม่เหมือน Clow Cards คือจะมีสีชมพู และด้านล่างมีชื่อ ซากุระ ผู้ซึ่งเป็นคนสร้างการ์ดใบนี้ขึ้นมา แต่ในที่สุด การ์ด 2 ใบนี้จะผสานเข้าด้วยกันเป็นใบเดียวคือ
กุญแจผนึก
คัมภีร์เวทมนตร์ของโคลว์ที่เปลี่ยนเป็นของซากุระ ยังต้องมี กุจแจผนึก ซึ่งจะเป็นตัวเปิดผนึกคัมภีร์เวทมนตร์ได้ และยังสามารถเปลี่ยนจากโคลว์การ์ดให้กลายเป็นซากุระการ์ด โดยแปลงเป็น คทาเวทมนตร์ได้อีกด้วย ในการทำให้กุญแจเวยท์มนต์ให้กลายเป็นคทาเวทมนตร์ จะต้องใช้คาถาปลดปล่อยพันธนาการเสียก่อน โดยท่องว่า กุญแจผู้กำพลังแห่งดวงดาว จงแสดงร่างของเจ้าออกมาต่อหน้าข้า ซากุระผู้เป็นนายของเจ้าขอบัญชา รีลีส(ปลดปล่อย)!! (星の力をひめし 「鍵」 よ！ 真の姿を我の前に示せ 契約のもとさくら]がめいじる レリーズ！！) [Hoshi no chikara o himeshi [kagi] yo ! shin no sugata o ware no mae ni chimese. keiyaku no moto [sakura] gameijiru release !!!]
เคลียร์การ์ด
เคลียร์การ์ด เป็นการ์ดใส และถึงเวลาที่ซากุระต้องออกตามล่าอีกครั้ง
รายชื่อการ์ดใส
การ์ดนี้มีเฉพาะในอะนิเมะเท่านั้น การ์ดนี้มีเฉพาะในอะนิเมะเท่านั้น การ์ดนี้มีเฉพาะในอะนิเมะเท่านั้น การ์ดนี้มีเฉพาะในอะนิเมะเท่านั้น การ์ดนี้มีเฉพาะในอะนิเมะเท่านั้น การ์ดนี้มีเฉพาะในอะนิเมะเท่านั้น
Cardcaptor Sakura
สนามฟุตบอลสตีลยาร์ด
สนามฟุตบอลสตีลยาร์ด (포항 스틸야드) เป็นสนามฟุตบอลเหย้าของสโมสรฟุตบอลโพฮัง สตีลเลอส์ ตั้งอยู่ที่เมืองโพฮัง ประเทศเกาหลีใต้ มีความจุ 25,000 คน สร้างเสร็จในปี พ.ศ. 2533 ถือเป็นสนามฟุตบอลอย่างเป็นทางการสนามแรกในประเทศเกาหลีใต้